section_heading: Prvi svjetski rat
paragraph_text: Tijekom prvih godina Prvog svjetskog rata Mauve je obnašao dužnost zamjenika zapovjednika 2. eskadre Flote otvorenog mora i to najprije Reinharda Scheera, te potom Felixa Funkea. Navedenu dužnost obnaša do kolovoza 1915. kada je imenovan zapovjednikom 2. eskadre. U tom svojstvu sudjeluje u Bitci kod Jyllanda u kojem je potopljen bojni brod SMS Pommern koji se nalazio u sastavu njegove eskadre. U studenom 1916. Mauve je promaknut u čin viceadmirala, da bi u prosincu te iste godine postao zapovjednikom ponovno formirane 4. eskadre Flote otvorenog mora. Navedenu dužnost obnaša do kolovoza 1917. kada je stavljen na raspolaganje.